CELEX: 32012R0469
Language: mt
Date: 2012-06-01 00:00:00
Title: Regolament ta’ Implimentazzjoni tal-Kummissjoni (UE) Nru 469/2012 tal- 1 ta' Ġunju 2012 li jemenda r-Regolament ta' Implimentazzjoni (UE) Nru 69/2012 dwar il-kwistjoni tal-liċenzji għall-importazzjoni tar-ross skont il-kwota tariffarja miftuħa għas-subperjodu ta’ Jannar 2012 permezz tar-Regolament ta’ Implimentazzjoni (UE) Nru 1273/2011

5.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 144/15
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 469/2012
   tal-1 ta' Ġunju 2012
   li jemenda r-Regolament ta' Implimentazzjoni (UE) Nru 69/2012 dwar il-kwistjoni tal-liċenzji għall-importazzjoni tar-ross skont il-kwota tariffarja miftuħa għas-subperjodu ta’ Jannar 2012 permezz tar-Regolament ta’ Implimentazzjoni (UE) Nru 1273/2011
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti ta’ dan is-settur (ir-Regolament “Waħdieni dwar l-OKS”) (1),
   Wara li kkunsidrat ir-Regolament ta' Implimentazzjoni tal-Kummissjoni (UE) Nru 1273/2011 tas-7 ta’ Diċembru 2011 li jiftaħ u li jipprovdi għall-amministrazzjoni ta’ ċerti kwoti ta’ tariffi għall-importazzjoni ta’ ross u ross miksur (2), u b'mod partikolari l-ewwel paragrafu tal-Artikolu 5 tiegħu,
   Billi:
   
               (1)
            
            
               Wara verifika nstab żball fl-Anness għar-Regolament ta’ Implimentazzjoni tal-Kummissjoni (UE) Nru 69/2012 (3) fir-rigward tal-kwantità disponibbli għas-subperjodu tax-xahar ta’ Lulju 2012 fil-kwota ta’ ross miksur li jaqa’ fil-Kodiċi NM 1006 40 00 kif provdut fl-Artikolu 1(1)(c) tar-Regolament ta' Implimentazzjoni (UE) Nru 1273/2011 bin-numru tal-ordni 09.4149.
            
         
               (2)
            
            
               Għaldaqstant ir-Regolament ta’ Implimentazzjoni (UE) Nru 69/2012 għandu jigi emendat.
            
         
               (3)
            
            
               Sabiex tkun żgurata ġestjoni effettiva tal-proċedura tal-ħruġ taċ-ċertifikati tal-importazzjoni, dan ir-Regolament għandu jidħol fis-seħħ immedjatament wara l-pubblikazzjoni tiegħu,
            
         ADOTTAT DAN IR-REGOLAMENT:
   Artikolu 1
   Fl-Anness għar-Regolament ta’ Implimentazzjoni (UE) Nru 69/2012, il-punt (c) “Kwota ta' ross miksur kopert bil-kodiċi tan-NM 1006 40 00 kif provdut fl-Artikolu 1(1)(c), tar-Regolament ta’ Implimentazzjoni (UE) Nru 1273/2011”, fil-linja li tikkonċerna l-kwota bin-numru tal-ordni 09.4149, il-kwantità "44 047 269" hija sostitwita bil-kwantità "44 921 269".
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta’ Ġunju 2012.
      
         
            Għall-Kummissjoni, F'isem il-President,
         José Manuel SILVA RODRÍGUEZ
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 299, 16.11.2007, p. 1.
   
      (2)  ĠU L 325, 08.12.2011, p. 6.
   
      (3)  ĠU L 24, 27.1.2012, p. 7.